LIC
జీవితబీమా జోన్‌పరిధిలో రూ.4200 కోట్ల ప్రీమియం
హైదరాబాద్‌,: జీవితబీమాసంస్థ దక్షిణ మండలం పరిధిలో కొత్తప్రీమియం రూ.4200 కోట్లను అధిగమిం చిందని జోనల్‌మేనేజర్‌ టిసిసుశీల్‌కుమార్‌ వివరించారు. మొత్తం బిజినెస్‌ ప్రీమియంలలో దక్షిణమధ్యమండలం 70శాతం వృద్ధిని సాధించిందని, కొత్తగా 21.17 లక్షల పాలసీలను విక్రయించిందని వివరించారు. అలాగే అఖిలభారత స్థాయిలో కొత్త బిజినెస్‌ ప్రీమియం ఆదాయవనరులపరంగా ఎల్‌ఐసి జీన్‌ అక్ష§్‌ు, ప్రీమియం రెండువేల కోట్లకుపైగా వసూలు చేసిం దన్నారు. మొత్తం ప్రీమియం రాబడులు 37,950 కోట్లుగా ఉన్నాయని అన్నారు. అంతకుముందు సంవత్సరం 33,165 కోట్లతో పోలిస్తే ఎక్కువగా ఉందన్నారు. మొత్తంప్రీమియం వృద్ధి 14.42శాతంగా ఉందని, కొత్త పాలసీలను 15 లక్షలకు పైగా చేర్పించాలని, 1500 కోట్ల ప్రీమియం వసూలుకు ప్రణాళిక అమలుచేస్తున్నట్లు సుశీల్‌కుమార్‌ వెల్లడించారు. ఇక పింఛన్‌గ్రూప్‌ బీమాలపరంగాచూస్తే జోన్‌లో మూడుపారామీటర్లను అధిగమించామని, మొత్తం 4322 స్కీలకుగాను 1.04 కోట్ల రూపాయలు సాధించిందని, కొత్తప్రీమియంపరంగా మొత్తం 10,373 కోట్ల రూపా యలు వసూలయినట్లు వివరించారు. ఆమ్‌ ఆద్మీబీమా యోజన పథకం అమలుచేసి 1.7 కోట్ల అసంఘటిత రంగ ఉద్యోగు లకు ప్రయోజనం కల్పించిందని, సహజంగా మృతిచెందితే రూ.30వేలు, ప్రమాదకారణంగా చనిపోతే రూ.75వేలు చెల్లిస్తున్నట్లు వివరించారు. దేశంలోనే ఎల్‌ఐసి దక్షిణ మధ్యమండలం మొదటిస్థానంలో నిలిచిందని, మృతిచెందిన బీమా క్లెయింల పరిష్కారంలో మొత్తం 1,33,404 పరిష్కరించి 1666.36 కోట్లు చెల్లించిందని సుశీల్‌కుమార్‌ వెల్లడించారు.